
MORTIS KAMARADO T I T O 


Terure trivortis la unua mesaĝo. Jugoslavoj konsterni- 
ĝis. Ekregis silentego dum kelkaj minutoj. Poste komenciĝis 
la unuaj reagoj. Futbalmatĉoj ĉesis, la spektantoj sur stadionoj 
kune kun la iudantoj ekploregis. Televidraportistoj baldau 
troviĝis sur stratoj de vundita kaj larmoza Beogrado. »Ne, li 
ne mortis, li ne povas morti!« - ne kredemis la popolo kiu 
perdis sian filon, patron kaj amikon.Li ĝin enkondukis en la 
historion. Ne nur lia popolo ekploris. Kvin minutoj post la 
terura mesaĝo en la novjugosiava historio italaj komunistoj 
telefone esprimis sian kompaton al la jugoslavia ambasadoro 
en Romo. Sekvis italaj partizanoj kaj la itala registaro kaj emi- 
nentuloj. liaj italaj amikoj. laboristoj kaj komunistoj. Tuj re- 
agis Willi Brandt, portugalaj komunistoj, Hindoj, Germanoj, 
Carter kaj Brejnev. Plurdeko da landoj proklamis afliktota- 
gojn. Kelkaj landoj eĉ po sep, kvin au tri tagoj. Plurdeko da 
plej gravaj statestroj anoncis sian alvenon al la funebra ceremo- 
nio. Reĝoj kaj prezidantoj, burĝoj kaj komunistoj. laboristoj 
kaj riĉuloj, grandaj kaj malgrandaj esprimis sian doloron pro la 
morto de ĉies amiko kaj estimindulo. »La mondo perdis sian 
civitanon kaj ni la patron« — diris unu studento. Tito obstine 
konvertadis la historion al la hommezuroj. Li mem diris: »Ne- 
nio tioin sanktas. nenio tiom grandas ke oni ne rajtus ektuŝi 
ĝin.« »Estonto estas lia patroland’« — verkis iu poeto. Li 
estis legenda komandanto de jugosiavia kontraufaŝisma bata- 
lo kaj socialisnia revolucio, fondinto de nova vojo al la socia- 
lismo, fondinto de la nepaktana movado al kiu nun apartenas du 
trionoj de la homaro, ŝtatestro de pli ol dudeknacia lando kun 
tiom da oficialaj lingvoj kaj kulturoj. Li. malriĉa kamparano el 
Zagorje (regiono norde de Zagreb), li, povra metallaboristo. 
hodiau fariĝis mondfenomeno. Li estis la lasta granda homo de 
nia jarcento kaj la sola en la historio kiu famiĝis ne estinte mi- 
litisto au potenculo. Tiu homo de la estonto estis ankaK espe- 
rantisto. Lin komprenis ĉiuj popoloj de la mondo senkonsidere 
pri la lingvo. Li naskiĝis en muitnombra, malriĉa kamparana 

familio en vilaĝo Kumrovec proksime de Zagrcb, en tiama 
Austrohungario. Lia patro Franjo Broz estis kroato kaj lia 
patrino Marija slovenino el apud ĉelima vilaĝo. Pro la devo 
multe' kaj pene labori li ne sukcesis regule frekventi lernejon 
kaj finis nur kvar klasojn. Post tio li devis forhejmiĝi kaj iri al 
Zagreb por tie labori kaj poste al Sisak kie li ellernis mekaniki- 
stan metion. Kiel laboristo li vagis tra Austrio. Hungario, Ĉe- 
hio. Germanio kaj pluraj jugoslaviaj urboj. Ire frue li konati- 
ĝis kun la proleta marksisma ideologio kaj verve, ĝismorte ali- 
ĝis al la laborista movado. Tio kauzis al li dek jarojn da karce- 
ro kaj la tutan vivon da penoj. La unua mondmilito devigis 
lin soldatsĉrvi. Post kelkaj monatoj li estis kaptita de rusa cari- 
sma armeo kaj forigita al Siberio. Tio dauris unu jaron post kiu 
li forkuris al iu kirgiza vilaĝo kie li laboris kiel mekanikisto en 
muelejo. En 1917 li troviĝas en Petrogrado dum la historiaj 
demonstracioj. en 1918 li jam anas en internacia ruĝa brigado, 
en 1920 li revenas al la novfondita reĝolando Jugoslavio. Li 
membriĝis al sindikato kaj Komunista Partio de Jugoslavio. 
Tiam la komunistoj estis la plej granda politika partio en la 
lando. Broz prelegas pri la granda Oktobro kiun li partoprenis. 
Li aktivas, batalas. Sed jam fine de la jaro aperas dekreto kiu 
kontrauleĝigas la Komunistan Partion kaj enkarcerigadas komu- 
nistojn kiel statmalamikojn. Tiel komenciĝis la ilegala vivo de 
Josip Broz. Unuafoje oni lin malliberigis en 1924 post »provo- 
ka« funebra parolado al sia falinta amiko kaj sampartiano. Li 
vagis tra pluraj urboj organizante la Partion, sindikatojn, stri- 
kojn. Tiutempe li laboris ankau eksterlande kaj krom la rusa. 
slovena kaj kirgiza li eklernis ankau la germanan lingvon. Li re- 
venas hejmen plena je spertoj, sed jam en 1928 li retroviĝas en 
karcero, ĉi-foje dum kvin jaroj. Tiam la tuta publiko de Jugo- 
slavio ekkonis lin pro kuraĝa kaj fiera konduto ĉe la tribunalo. 
Sekvas kvin jaroj pro kiuj Tito mem diras ke estis la plej feli- 
ĉigaj ĉar li povis lerni tie. »Karceroj estis niaj universitatoj« 
— diris li. Oni lernis po dekkvin horojn tage. Tito tie lernis 
ankau lingvojn. li diris »unue esperanton kaj poste anglan 
kaj...«. Tie li plej multe legis la verkojn de Marx kaj Lenin kaj 
kapabliĝis por la pli vigla laborista movado. En 1934-a li vivas 

ilegale helpe de falsaj dokumentoj kaj kaŝloĝejoj. 1 iun jaron 
li fariĝis membro de la Centra Komitato de KPJ En 1935 li 
foriras al Kominterno en Moskvo kiel membro de Balkana 
Sekretariato. konata sub la ilegala nomo Valter. Li estis unu el 
la iniciantoj de la sepa kongreso de Kominterno traktinta la 
danĝeron de la kreskanta faŝismo. Tiam li koniprenis ke ia mi- 
lito neeviteble venas kaj li komencis studi militsciencojn Postc 
li pruvis ke la kelkjara studado naskis grandan armegvidanton 
kaj marŝalon. En 1936 malgrau la malkonsento de Stalin. li 
revenas al la lando. forte apogita de Georgi Dimitrov kiu mal- 
konsentis mallondi la Jugoslavian Partion kiu ekde sia naskiĝo 
malfortis pro internaj bataloj En la jaro )937-a li organizas la 
foriron de jugoslavaj komunistoj al Hispanio kie la Respubliko 
batalis kontrau faŝismo. ĉirkau 2000 jugoslavoj estis tie kaj la 
duono neniam revenis. Somere li foriris al Parizo kie li trans- 
prenis la gvidadon de la Partio. Li formis novan gvidantaron 
kaj malgrau la malpermeso de Kominterno li revenas el Parizo 
por mem transpreni la rekonstruadon de la Partio. Tio estis 
historia paŝo por Jugoslavio. Li ankau reorganizis la junularan 
komunisfan^movadon kiu poste fariĝos la plej granda forto de 
lia Partio. Gis la jaro 1940 la Partio tiom refortiĝis ke oni jam 
povis ektiiŝi la demandon pri transpreno de la regopovo (V. 
Bakaric). Gi fariĝis la plej potenca partio en la lando malgrau 
sia kontrauleĝeco kaj malmulta membraro (12.000 membroj 
kaj 30.000 komunistaj gejunuloj). Sed ĝi influis la sindikatojn 
kaj konstante praktike batalis por la laboristoj. Je la forto de 
simpatiantoj Tito kalkulis en la venonta milito. Li sciis ke ĝi 
venos kaj en 1940 dum la historia Kvina Konferenco de Zagrebaj 
Komunistoj li diris: »Mi kredas ke la venontan konferencon 
ni okazigos en libera lando«. Li pravis. 

En la jaro 1941-a la Registaro de Jugoslavio sekrete 
aliĝis al la Triopa Pakto. Du tagojn pli poste la popolo de Ju- 
goslavio organizis grandajn demonstraciojn sub la ĉefa slogano 
»Prefere milito ol la Pakto«, »Prefere la tombo ol esti sklavo«. 
Hitler furiozis. Neniu popolo tiel rajtis spiti. Li prokrastis la a- 
takon al Sovetunio je ses semajnoj, kio eble decidis la sorton 

de la germana invado, ĉar la vintro tro rapide venis. Tito kalku- 
lis ke tiu atako povus okazi en julio kaj pri tio skribis al Stalin. 
Sed Stalin ne volis kredi. La popolleviĝon KPJ planis tiel ke ĝi 
povu helpi al Sovetio, retenante parton dc germanaj divizioj 
en Jugoslavio. Ciuj jugoslavaj komunistoj kaj partizanoj admire- 
gis Stalin kaj la unuan landon de socialismo. Germana armeo 
okupis la tutan Jugoslavion dum dekdu tagoj. Sed la milito estis 
nur komenconta. KPJ estis la sola forto kiu invitis al rezisto. 
Jam en la jaro 1941-a en oktobro la nevenkebla soldato aspek- 
lis mizere venkita de partizanoj kiujn gvidis Tito en Ujice. La 
unuan fojon la mondo vidis la Germanojn senarmigitajn kaj fu- 
ĝantajn. Ankorau sep ofenzivojn la Germanoj entreprenis kaj 
ĉiuj fiaskis. Samtempe Tito organizadis la novan regadsistemon 
bazitan je memregado de la popolo. En 1943 estis preskau nur 
pli grandaj urboj en la manoj de fremdaj kaj hejntaj fasistoj. 
La saman jaron okazis fondiĝo de la moderna jugoslavia stato. 
La 29-an de novembro en Jajee (Bosnio) oni fondis novan Parla- 
menton kaj la Registaron kun Tito frunte. Tiani Titojam estis 
serioze traktata de aliancanoj. Britoj kaj Sovetoj. malgrau tio 
ke ili preferis ne fondi la Parlamenton sed revenigi la fuĝitan 
reĝon kaj monarhion. Churchil kaj Stalin ege koleris pro tio. 
Tito denove spitis. 1 iam sur Balkano troviĝis ĉirkau SOgerma- 
naj divizioj. Kaj Tito kreis el la senarma popolo fortan armeon 
kun aviadilaro. mararmeo kaj forta teknika armebazo. Nun li 
ricevadis rektan helpon de Angloj kaj Usonanoj post la vizito 
de la filo de Churchil. Krome. Tito jam estis proklamita de la 
popolo kiel marsaio kaj prikantata en miloj da popolaj kantoj. 
Li fariĝis legendo jam dum la milito. Tito ne plu estis sola: 
duonmilionan armeon sekvis la tuta popolo kaj nova socialis- 
ma ŝtato. La rezulto jani estas konata. Tito kaj lia popolo 
venkis. Post la liberiĝo okazis balotado, dum kiu Tito ricevis 
99 °/r kontrau 1 '/ por la reĝo. La popolo decidis. Komenci- 
ĝis la rekonstruo de la lando. Oni ĉion konstruis tieldire per 
nudaj manoj. Per la manoj de la junularo de Tito. junularo kiu 
laboregis kantante pri li. Sed Tito ĉiam celis propran kaj 
nacian memstarecon, anstatau la Moskva uniformeco de Stalin. 

La fajreroj de tiu konflikto ĝermas jam en 1936. Stalin alvokis 
la jugoslavajn popolojn en 1948 leviĝe rezisti al Tito, faligi lin. 
Li ricevis akran respondon. La Jugoslavoj furioze manifesta- 
ciis kontrau la atako al ilia Tito kaj ili mem. Tito diris: »Ne!« 
Tion li povis ĉar lia ago estis nenio alia ol la esprimo de volo de 
ĉiuj, kiujn li gvidis. La limoj de la Tito-ŝtato estis atakitaj pli 
ol 3000-foje dum kvin jaroj. Kaj ĉiuj estis forpuŝitaj. Jugoslavio 
en mizero kaj malsato restis sen ia ajn helpo. En 1953 aperas 
konflikto kun Usono pro la teritorio de Triesto, kiu estis integ- 
ra parto de la slovena teritorio kaj liberigita de slovenaj parti- 
zanoj. Tamen oni ne plu povis militi. Oni rezignis por ĉiam 
pri tiu terrtorio, kiun nun Jugoslavio agnoskis itala. Sed ni per- 
dis ankau la apogon de Usono. Sajnis ke Tito kaj lia lando res- 
tis solaj en la mondo. Tiam naskiĝis ankau la mcmmastruma 
socialismo. La popolo mem elbatalis sian ŝtaton kaj ne povis 
akcepti centran ŝtaton lau sovetia modelo. Nun tiu malcentrigo 
atingis grandegajn dimensiojn. ĉar nur la ekstera politiko kaj 
la armeo estas tutŝtataj, kaj ĉio alia estas en la kompetenteco 
de la jugoslaviaj respublikoj kaj komunumoj. La fabrikoj vere 
apartenas al tiuj, kiuj laboras en ili, kaj ne al la ŝtato, kaj la 
laboristoj mem decidas pri ili. Ne nur pri tio, ĉar la memma- 
struma sistemo regas en lernejoj. vilagoj. urboj. sociaj organi- 
zajoj. »Nur la popolo mem scias. kion gi vere bezonas, neniu 
povas decidi en gia nomo.« - dirisTito. Ankau la popoloj devas 
esti memstaraj. Tiel organiziĝis la ŝtato konsistanta el ses popo- 
laj respublikoj de kvin popoloj kaj dudeko da naciecoj. »Ne 
ekzistas naciaj MALPLlMULTOJ.«- parolis Tito - »ĉar la 
nombro de iu popolo ne povas esti difinilo de ĝiaj rajtoj.« La 
samon li profetis pri internaciaj rilatoj. Komencigis malvarma 
milito, kiu atommilitemis kaj minacis pereigi la mondon. La 
grandpotencoj insistis pri pure geografia disdivido de la mondo, 
senkonsidere pri la interesoj de la ceteraj popoloj. Unuj parolis 
pri la »internaciismo«, aliaj pri la »dangero de komunismo«. 
Oni alterne proponadis du ekstremajn solvojn. Tito kaj liaj sam- 
ideanoj Naser, Nehru kaj Nkrumah kaj Sukarno ne opiniis 
tiel. llia unua konferenco okazis en Jugoslavio en 1956. En 

1961 en Beogrado okazis la Unua Konferenco de Nepaktanaj 
Landoj. Partoprenis ĝin 25 landoj. La Sesan Konferencon en 
Havana partoprenis jam pli ol cent. A1 Tito kiel la sola vivanta 
fondintb oni atribuis specialan agnoskon de la membrolandoj. 
Tio estis la lasta vojaĝo de la mondocivitano kaj la plej granda 
bodiaua pacbatalanto. Post reveno hejmen li festis Novjaron en 
sia rezidejo kaj tuj post la festotagoj audiĝis la hororiga novafo 
por ciuj Jugoslavoj: »Tito malsanas.« Milionoj da telegramoj 
estis senditaj al li dezirante resaniĝon. Dum la dua operacio 
oni amputis lian kruron. Cio tremis en koroj kaj vivoj de lia 
samlandanaro kaj sekvantaro. Sed morgafi li gaje ridis inter 
siaj du filoj: senkrura sed viva! Senmorta ŝajnis li al ni ĉiuj. 
Bedaurinde. tio ne eblas. Ankorau kvar monatojn la nevenkebla 
marŝalo batalis sian lastan batalon: batalon por la vivo Tio 
estis la sola lukto kiun li perdis. 

Multaj ekster Jugoslavio kalkulaĉis pri tio kio okazos 
post lia morto. Jen. dum la kvin lastaj monatoj okazis nenio. 
Nek okazos. Car pri la sorto de Jugoslavio aliaj ne povas deci- 
dadi. Tion Tito, nia granda kaj kara Tito. instruis al ni. Ni 
ĉiuj bone komprenis la lecionojn. Ne nur tio! Dekdu milio- 
noj el ni portas fusilojn, plej modernajn proprajn armilojn, 
kaj ni havas du miliardojn da amikoj. Ni estis nevenkeblaj 
ĉar la popolo ne povas malvenki. Jes, mortis Josip Broz. 
Sed, li donacis al ni, engenigis al ni TITON kaj tio ne povas 
morti. ĉar tio estas ĉiuj kiuj lin amis kaj sekvis. Vera vivo de 
Tito estas antau ni. Car lia patrolando estas estonteco. 

Nikola Raŝiĉ 


„LA MORTO DEPENDAS DE TIO KIEL ONI VIVIS. SE ONI FARIS ION 
UTILAN, TIO POSTVIVOS. SE IU HAVIS UTILAN ROLON EN LA VIVO, 
EC TIAM LA MONDO NE SUFEREGOS POST TIES MORTO. TIO KION 
Ll FARIS RESTOS ETERNE. " 


TITO, LA 16 an DE MAJO 1968 

TITO KAJ ESPhRANTO 


Pri nia prezidanlo oni multon scias. Sed verŝajne es- 
tas malpli konate, ke li estis poligloto. ke li parolis kaj skribe 
uzis la rusan, anglan kaj germanan, ke li parolis la kirgizan lin- 
gvon (kiun li lernis kiel kaptito en Ruslando). ke li komprenis 
la francan kaj la turkan. kiujn li lernis dum sia antaumilita res- 
tado en Francio kaj Turkio. Kiel laboristo li restadis en Cebio 
kaj Hungario kaj li iame komprenadis ankau tiujn lingvojn. 

Longe oni ne sciis, ke li lernis ankau Esperanton. Li 
mem tion deklaris preleginte al ĉeestantoj de la Politika Lernejo 
en Kumrovec: »En malliberejo mi lernis. Mi lernis lingvojn. 
Unue mi lcrnis Esperanton, tiam la anglan...« Li ne diris kiu 
estis lia instruinto, sed verŝajne tio estis, almenau kiam temis pri 
la angla kaj Esperanto, unu el niaj plej grandaj poliglotoj - Mo- 
ŝa Pijade, kiu parolis pli ol dek lingvojn. inter kiuj ankau la 
ĉinan. Ankorau ne estas konate ĉu ankau aliaj liaj amikoj el 
la malliberejo lernis Esperanton. eble Rodoljub Colakoviĉ kaj 
aliaj. 

Kial li lernis Esperanton estas tute ne mirige, se oni 
komprenas la rilaton de Koniunista Partio en Jugoslavio al 
Esperanto. En 1920 la Kongreso de Komunista Partio de Jugo- 
slavio en Vukovar akceptis apartan rezolucion per kiu »ĉiuj 
Espcranto-organizafoj estas konsiderataj kiel filioj de la Par- 
(io. kaj al la membroj estis rekomendita lernado de tiu inter- 
nacia lingvo«. La signifo de tiu rezolucio fariĝas pli granda, 
se oni scias ke la Komunista Partio de Jugoslavio estis tiam la 
plej forta politika partio en Jugoslavio. 

Ĉiu kiu estis progresema lernis Esperanton firme kre- 
dante je internaciismo kaj la internacia Lingvo, kaj esperan- 
tistoj rekrutiĝis el la plej progresemaj tavoloj de la socio. 
Kvardek esperantistoj gajnis la ordenon de popolheroo. kaj 
centoj da ili restis sur sangaj vojoj ĝis nia liberiĝo. Estm do 
strange se Tito ne troviĝus inter la subtenantoj de la lnterna- 
cia Lingvo. Li ja restis tia, liaj agoj tion pruvas, eĉ se ni ne 
scius, ke li estis esperantisto. 

La unuan fojon oni eksciis. ke li lernis Esperanton en 
1958, kiam li akceptis delegitaron de la 38-a Universala Kongre- 
so de Esperanto. Estis ŝoko por esperantistoj, kiam Tito ridetan- 
te dankis al tradukisto (ĉar en la delegitaro estis ankau unu 
eksterlanda esperantisto) kaj en senriproĉa Esperanto diris: 
»Ne necesas traduki. Mi lernis Esperanton en malliberejo«. La 
membroj de la delegacio estis konfuzitaj kaj perpleksitaj. Ili ja 
tiom sciis pri Tito, sed tio, ŝajne, superis ĉiujn supozojn. Gajo 
ekregis kaj rido, ĉesis tiu streĉo, kiu kutime akompanas la ren- 
kontiĝojn kun tiaj signifoplenaj homoj. ĉe la fino Esperanto- 
libroj estis donacitaj al li. Li bedatfris, ke li ne plu povas flue 
paroli Esperanton, kvankam li ankorau povas kompreni ĝin, 
malgrau ke 25 jaroj pasis ekde kiam li lernis la lingvon. 

Kiu tiam povis egali al jugoslaviaj esperantistoj?! An- 
kau tutmonde esperantistoj fieris ĉar Tito apartenis al iliaj vi- 
coj. 


Nikola Raŝiĉ 

MORTIS LA SOLA STATPREZIDANTO - ESPERANTISTO 

Jugoslavio funebras. Tiuokaze ni memorigas la esperan- 
tistojn pri la grava kontribuo de jugoslavia prezidanto Tito al 
Esperanto-movado. Li donis dum sia vivo multon por Espe- 
ranto plene subtenante ĝiajn ideojn kaj helpante la movadan 
disvolviĝadon. Plurfoje li publike menciis ke li lernis Esperan- 
ton en malliberejo, kelkfoje li donis sugestojn por la jugosla- 
via movado kiel daurigi sian aktivadon kaj li eĉ iniciatis okazi- 
gi kunsidon de la Federacia Unuiĝo de Socialista Laborpopolo 
(la ĉefa amasa politika organizaĵo de Jugoslavio) pri la prob- 
lemoj de esperantista organizaĵo. 

Tito akceptis delegitaron de esperantistoj en Beograd 
en 1953-a jaro okaze de la 38-a Universala Kongreso okazinta 
tiujare en Zagreb. 

Tito estis la ĉefauspicianto de la 58-a UniversabaKkMn- 
greso en Beograd en la jaro 1973. 

Tito estis honora prezidanto de la 17-a JugosfctartaaBŝppe- 
ranto-Kongreso en Novi Sad en la jaro 1958 kaj seadisssiapjtt 
salutvortojn al la Kongreso. Dum tiuj kontaktadoj de I itO -kuili 
la Esperanto-movado li faris plurajn deklarojn el kiujtniioitass: 

»En la nuntempa porpaca batalado kiu subkompronii- 
gas ankau la pliproksimiĝadon kaj disvolviĝadon de ĉiufiankai 
kunlaboro inter ĉhij landoj senkonsidere pri iliaj sociaj siste-- 
moj, signifan rolon havas ankau Esperanto-movado. Aparte 
gravan kontribuon Esperanto povas doni al kultura kunlaboni) 
ĉar per tio interalie oni kreas kondiĉojn por politika. ekonomiai 
kaj ĉiu alia kunlaboro. kaj al tio nuntempe strebas ĉiuj progre* 
semaj kaj pacamaj mondofortoj.c 

»...Esperanton oni devas enkonduki en la lemejpjpi 
sed ne per dekreio de supre. sed pro konscia postulo de Ihipulb- 
lika opinio. do. de la maLsupraj tavoloj, je vere demokratia manit- 
ero.« 

»Mi opinias ke Espcranto povas multe kontribuiiallUti 
celoj de UNESCO kaj ĝenerale al la pliproksimiĝado de diveac 
saj popoloj. La egalrajteco — unu el la bazaj principoj de Uflk 
devas valori ankaC rilate la lingvan situacion. Grandaj popoloji 
klopodas trudi al la malgrandaj siajn lingvojn. Nuntempe en Iai 
mondo. ekzemple, multaj homoj parolas la anglan, sed tioj 
havas nenian rilaton kun la demando de la Interaacia Lingvo). 
Ĉar Esperanto estas neutrala, ĝi havas universalan karakteron.« 

Sed ankau jugoslaviaj esperantLstoj zorgis pri tiu> 
ke la verko de Tito estu konata al la esperantista kolektivo» 
Oni eldonis kelkajn librojn: 

Vladimir Dedijer »Biograflo de Tito« (19531, »Tito kaj la Ne- 
alianciteco« (19781, Josip Broz Tito »La Nealianciteco — Kom 
scienco de la Homaro« (1979). Nacilingve aperis broŝuretoi 
»Tito o esperantu« (Tito pri Esperanto). 

Nuntempe Kroatia Esperanto-Ligo preparas la iibrom 
pri Tito de M. Krleĵa, D. Stupariĉ kaj N. Raŝiĉ. 

Ni esperas ke la spirito de Tito kaj la ĝisnunaj atingojj 
sur esperanta kampo en Jugoslavio ebligos plian rapidan marŝat- 
don de la Movado al Ia venko. 

KOLEKTIVA GVIDADO 


Du horojn post la morto en Jugoslavio kunsidis Pre- 
zidantaro de Socialisma Federacia Kespubliko Jugoslavio kiu 
laŭ !a Kovistitucio posl la morto de Tito transprenas la funkcion 
de kolcktiva prezidanto de la Respubliko. La PreTidantaro fun- 
kciis jani ses jarojn kaj Tito estis ĝia previdan*a, sed operativajn 
funkciojn plenumadis la vicnrezjdanto. Li kvj la aganta prezi- 
danto ŝanĝtĝas ĉiujare. Fak‘ t . lau la sistemo cfe kolektiva gvida- 
do kiu regas sur ĉiuj niveloj en Jugoslavio ne plu estas personaj 
gvidantoj sed kolektivaj korpoj kiuj inter si ciun jaron elektas 
»prinius inter pares«, kaj tio por Jugoslavio estas nenio nova. 
Tiel estas organizitaj kaj la vilaĝoj kaj la ministerioj. Tito mult- 
foje paroiis pri sia rnorto kaj preparis la popolon kaj la mondon, 
ne ( t?tuf,fljorale sed ankau formale, ĉar lia estis ia imciato pri ko- 
lektiva gvidado. Nun Jugoslavio havas ok prezidantojn. La nuna 
ĉijdra aganta prezidanto estas reprezentanto de Makedonio — 
Lazar Koliŝevski. vicprezidanto estas rcprezentanto de Bosnio 
kgjtJHercegovino — Cvijetin Mijatoviĉ, la ceteraj estas el aliaj ses 
re^ppblikoj: Vbidimir Bakariĉ — Kroatio, Sergej Krajger — SIo- 
venio, Vidoje Jarkoviĉ — Montenegro, Fadilj Hoĝa Kosovo, 
Stevan Doronjski — Vojvodino. La mandato dauras kvin jarojn. 
Tiel ĉiu atingos prezidi au vicprezidi. 

1 : POST LA ENTOMBIGO 

Nun, post la entombigo, la plej niajesta en la homara 
historio, kiun ĉeestis ŝtatrcprezentantoj de 127 landoj repre- 
zentantaj 95% de la homaro. la entombigo kiu fariĝis lau dekla- 
ro de torina »La Stampa« iuspeca »tutpfaneda interkonsento«, 
renkontiĝo de la tuta demokratia mondo, kiam la Generala Kon- 
ferenco de UN la unuan fojon eksterordinare kunsidis nur por 
omaĝi al unu forpasinta ŝtatestro, oni ne povas ne konstati: 
Tito estis mejloŝtono de la monda historio. Adiaŭe lin venis 
saluti ĉiuj, ne nur malgrandaj sed ankafl la plej potencaj — do. 
landoj kontrafl kies internacia politiko Tito batalis (donante la 
plej grandan kontribuon al la kontraflbloka politiko, al la ne- 
paktana movado). 

Tito,'ŝajne, kreis novan historion, historion en kiu 
komenciĝos la racio regi la mondon, historion en kiu ne nur 
la plej fortaj regos, diktos la konduton. sed egalrajte ĝin kreos 
ĉiuj, historion en kiu la honiaro ĉesos esti »la infana raso«. 

Kaj tio nepre devas optimismigi ankau esperantistojn, 
ĉar nia movado povas progresi nur en tia, nova mondo, nova 
kompreno de la valoroj. Ni, esperantistoj, estas sur la ĝusta 
vojo. Tion komprenis ankau la genio de la jarcento - Tito, 
nia samideano. 

Zlatko Tiŝljar 


